**ΕΝΔΙΑΦΕΡΟΝ ΓΙΑ ΣΥΝΑΨΗ ΣΥΜΒΑΣΗΣ ΜΕ ΔΙΠΛΩΜΑΤΟΥΧΟ ή ΤΕΧΝΟΛΟΓΟ ΜΗΧΑΝΙΚΟ**

Η σύμβαση θα είναι διαρκείας 2 ετών, με παροχή υπηρεσιών.

Ο μηχανικός πρέπει να έχει ειδικότητα ηλεκτρολογίας ή ηλεκτρονικής

Τόπος απασχόλησης θα είναι η Πάτρα, έδρα του Τομέα Εργασιών Τηλεπικοινωνιών Νότιας Ελλάδας του Κλάδου Τηλεπικοινωνιών, Κέντρων Δεδομένων και Κυβερνοασφάλειας της Δ/νσης Πληροφορικής & Τηλεπικοινωνιών του ΑΔΜΗΕ Α.Ε.

Ο παραπάνω Τομέας παρέχει εργασίες πεδίου στο πλαίσιο της γενικότερης υποστήριξης του ΑΔΜΗΕ σε σχέση με το σχεδιασμό, ανάπτυξη και υλοποίηση των Τηλεπικοινωνιακών Υποδομών.

**Ενδεικτικά αναφέρονται:**

- Η παραλαβή, εγκατάσταση και θέση σε λειτουργία νέου τηλεπικοινωνιακού εξοπλισμού, στους χώρους ευθύνης του Τομέα, σε συνεργασία με τους υπόλοιπους Τομείς του Κλάδου.

- Η συντήρηση, επίβλεψη ορθής λειτουργίας, αντιμετώπιση ανωμαλιών, αποκατάσταση βλαβών και οι βελτιώσεις του τηλεπικοινωνιακού εξοπλισμού στις εγκαταστάσεις του ΑΔΜΗΕ του χώρου ευθύνης του Τομέα, σε συνεργασία με τους υπόλοιπους Τομείς του Κλάδου.

**Ο Μηχανικός θα έχει ενασχόληση με θέματα που ενδεικτικά περιλαμβάνουν:**

• Συμμετοχή ως επικεφαλής συνεργείων σε εργασίες εγκατάστασης και θέσης σε λειτουργία νέου εξοπλισμού οι οποίες συμπεριλαμβάνουν μεταφορά και τοποθέτηση πινάκων, τοποθέτηση καλωδίων (π.χ. οπτικών ινών)

• Συμμετοχή ως επικεφαλής συνεργείων σε εργασίες αντικατάστασης παλαιού εξοπλισμού με νέο και θέσης αυτού σε λειτουργία

• Συμμετοχή ως επικεφαλής συνεργείων σε εκτέλεση συντηρήσεων, επισκευών, μετρήσεων και βελτιώσεων της υποδομής και του εξοπλισμού τηλεπικοινωνιών που βρίσκεται σε λειτουργία

• Συμμετοχή ως επικεφαλής συνεργείων στην προετοιμασία των υλικών και των εργαλείων εργασίας

• Συμμετοχή στην εκπόνηση μελετών επί των αντικειμένων αρμοδιότητας του Τομέα και της Διεύθυνσης γενικότερα.